युवा महोत्सव का लोगो बदला, आज होगी समीक्षा
जमशेदपुर | 18अप्रैल से शुरू होने वाले कोल्हान यूनिवर्सिटी (केयू) के चौथे युवा महोत्सव के लिए पूर्व निर्धारित लोगो में बदलाव किया गया है। लोगो से शांति सतरंगी हटा दिया गया है। इसमें अब सिर्फ वसुधैव कुटुंबकम् ही रहेगा। आयोजन समिति ने यह बदलाव वसुधैव कुटुंबकम् का साइज लोगो में छोटा होने के कारण किया है। इसकी जानकारी केयू प्रशासन को दे दी गई है। तैयारी की समीक्षा के लिए वीसी डॉ आरपीपी सिंह शनिवार को महोत्सव की मेजबानी कर रहे करीम सिटी कॉलेज के आयोजन समिति के साथ बैठक कर तैयारी को अंतिम रूप देंगे।
hin_Deva hin_Deva